經數: 一八二九

經名: 瑜伽師地論略纂卷第五

頁數: 八一

上	欄

詰六依地分別者. 有漏者. 十一地. 謂欲界.

初近分. 中間. 幷八根本定上. 七近分. 非有此

觀. 行解狹故. 無漏者. 通十地. 除欲界七依

身分別者. 有漏無漏二十六行. 通三界身. □

容得起八重三等持. 雖無文說. 理亦通有.

然非唯無學不時解脫起. 異生有學. 亦能起

故. 不唯有漏. 亦通無漏. 故顯揚第四說. 道

諦四行. 通三解脫門. 卽三等持重緣之行. 是

無漏故. 如理應知. 今此論文. 自列三別相. 及

釋前後妨難不同. 幷前合以十門分別

論云唯除無漏諸三摩地者. 此說感生. 上地

三摩地. 無漏不生故除之也

第三段. 釋小大無量三摩地. 文有三. 第三釋

無量中. 文有四. 初釋無量義. 次釋修無量方

便經. 三釋四無量行相差別. 四釋無量差別

經

此中大心三摩地者. 卽第二段. 釋修無量方

便經. 中復有四. 初總牒經. 次釋無量三摩地

等義. 三釋勝劣唯二等義. 四釋初二定等光

明差別. 其無量者. 卽是大心. 前方便名大

心. 後成滿時名無量想諸天光生勝解等

故者. 此說菩薩等. 先得初定. 欲令極淨四無

量滿. 更修此因. 初修光明遍一樹下. 名之爲

劣. 後乃至大地大海邊際. 名之爲勝. 三釋勝

劣唯二等義. 有四重. 初釋作意得成唯二. 謂

隨勝解分齊施設故. 如一樹下勝解分齊. 作

意施設名劣. 乃至大海邊際. 作意施設名勝.

如是展轉. 乃至一州名勝. 皆由勝解施設分

齊二. 作意二故. 定成唯二. 定成唯二故. 第

中	欄

三所感果法行成唯二. 行成唯二故. 第四於

當得果施設有情. 勝劣成二

第三無量行相差別中. 如菩薩藏經第七. 涅

槃第十五. 十地經第五. 瑜伽第三十四. 顯揚

第四. 對法第十三. 佛地論第五等釋. 至菩薩

地中. 廣明門義

於三有情中. 別起爲初三. 總緣爲後一. 於無

苦無樂. 與樂作意者. 慈悲喜三. 如次配也

總於此三欲與樂等爲欲令彼不樂思慕不染

汚作意等者. 此釋捨行相. 卽以前三有情爲

境. 無苦無樂有情. 癡增上故. 多樂思慕生死

苦集. 迷於境界. 先與樂已. 今欲令彼不樂.

思量樂慕. 迷醉生死苦集. 捨其癡故. 有苦有

情. 多生瞋□. 先拔苦已. 今欲令彼不生瞋

□. 有樂有情. 多生貪欲. 先不生嫉. 樂其不

離. 爲欲令彼不起貪欲. 於三有情. 勸捨三

種. 起此不染汚作意. 四十四說. 菩薩卽於無

苦無樂有苦有樂三種有情. 隨其次第. 發起

遠離癡瞋貪惑增上意樂. 普緣十方. 是名爲

捨. 顯揚論說. 慈以無瞋. 悲以不害. 喜以不

嫉. 涅槃亦言. 慈除奪命瞋. 悲除鞭撻瞋. 喜除

不樂. 大智度論說. 前三種無瞋爲體. 與此論

同. 俱性無瞋故. 涅槃又言. 慈斷貪欲者. □樂

不與說名貪欲. 緣自樂生. 斷衆生命. 說名爲

瞋. 今不斷命. 說名無瞋. 無貪緣樂生. 無瞋緣

有情起. 故修慈者. 定斷貪瞋. 前第十一. 及顯

揚論. 涅槃經. 皆言捨除貪欲瞋□. 無貪無瞋

二法爲性. 下第十四. 捨除貪欲. 大智度論說.

卽無貪. 此及三十四中. 三善根爲性. 智度論

下	欄

等. 依緣捨己樂. 施與他人. 故體無貪. 涅槃亦

言. 自捨己樂. 施與他人. 是名大捨. 順違二

生. 多起貪□. 平等勸除. 相增說捨. 涅槃經

等二法爲性. 法界有情. 總爲三聚. 平等行

捨. 故以三善而爲自性. 各據一義. 理不相違

也

第四大段. 經言以慈俱1行心等者. 釋四無量

差別. 經文有三. 初釋通經. 次問答辨因釋別

經. 後結成聖行. 初文有十句利益安樂一

切無量所顯示者. 四無量中. 皆有二故. 四十

四言. 初三安樂後一利益者. 彼說初三與世

間現益. 名安樂. 後一與出世後益. 名利益. 故

二差別. 此依四種俱. 能拔苦與樂. □通能與

智福小大果故. 俱名利益無怨無敵無惱

害. 意語身業. 如次配之

然問答因釋前經中. 此說四無量. 三乘外道

通修. 唯依色四靜慮. 行相寬故. 慈憶念第三

定. 悲憶念空處等. 而修習之. 非入空處等

定. 修四無量. 若諸菩薩. 廣慧聲聞. 依2見色

心了一切法. 修四無量. 理雖不遮. 未見誠說

無所有處無漏心地最爲後邊者. 此依明

利斷惑無漏. 非遊觀者通有頂故如是一

切皆是聖行等者. 依殊勝行唯聖能修. 若無

漏者. 覺分俱行. 若有漏者. 二乘等起. 覺分前

後. 有用俱行. 引覺分覺分引. 由此亦名聖

行

一分具分修中. 文有二. 初別釋二修. 後釋定

難. 初一分修. 思光明相. 如初解脫思惟色

相. 如第二解脫. 具思惟二. 如淨解脫未成滿

經數: 一八二九

經名: 瑜伽師地論略纂卷第五

頁數: 八二

上	欄

時

釋定難文有二. 初標. 次釋. 釋文有三. 初問答

詰難. 次此中最初下. 別釋十一難相. 後如是

諸難下. 結成障相. 因緣者. 定所依因. 定所依

緣. 卽修定方便等十一難者. 一疑生顚倒

難. 於光明相不善知故. 便覺有疑是也. 初見

光明不善知故. 此是何光. 從何所生. 故疑倒

故二方便煖故有不作意下. 是不欲作意

難. 不欲作意觀前定境光明相故. 亦名無念

定相難三由不善守根門等故者下. 粗重

睡眠難. 亦名貪等煩惱難. 不守根門故縱馳

散. 身起粗重. 多習睡眠. 或由不守根門. 生

貪等惑四惑多覺悟便增睡眠等者下. 多

生思覺難. 亦名不定難. 由多思覺增行□睡.

不見定境衆色光明. 數睡長養. 見衆色故

五爲此二事極作功用等下. 增減不等難. 精

進太過力便不達. 退生疲極所欲不成如

急捉持釋鸚鳥者. 如捉水. 1飛鳥. 急捉卽疲

極. 緩捉卽飛去. 其性□急持之甚勞. 偏以爲

喩六彼唯思心光明之相等下. 粗生喜躍

難. 思心光明更便見色. 光明與色一時俱見.

希一得二. 故生粗喜七遍於諸方□然□

見等下. 遍生怖畏難. 卒見捉風繞身遍生惶

怖. 遍見不祥之相. 恐怖遂生八彼於行時

或復住時下. 異境相生難九或復因其所

修習定等下. 有慢想起難十或多言論或

久尋思下. 多語尋思難. 以言爲因. 多尋思故.

身疲倦起. 名多言難十一若以定生光明

之相等下. 更思異境難. 亦名不取定相難. 成

中	欄

實論第二十二卷定難品中. 亦說十一種難.

名字次第. 體性行相. 與此稍異. 義配應知

結中. 隨其所應障及因緣相者. 障光明及色

等境. 名障所緣. 障修方便. 名障因緣. 如前思

准

第五大段. 三受俱定. 隨彼地增. 自餘地非

有

第六大段四修定中. 初爲得現法樂住方便

道中等者. 四根本靜慮. 名現法樂住. 爲得此

故修近分定. 又根本地. 未圓滿淸白. 修諸根

本定. 令得圓滿. 通以有漏無漏善定爲體

爲顯修習未曾得定等者. 此釋難言. 諸四近

分及根本定. 皆初修定. 何故經中唯說初靜

慮前方便道故今釋言. 爲顯修習未入曾得

定. 初現法樂住. 未曾得故. 若修上之三地.

曾得種類. 故略不說. 俱舍二十言. 擧初顯

後. 理實通餘當知此在能發天眼前方便

道所有修定者. 此第二修定. 唯以四根本地

修天眼通. 前加行道. 及無間道所有修定. 此

通有漏無漏能知諸天如是名字等者. 依

勝趣說. 實通見諸趣. 有乃至廣說言故謂

2得諦現觀預流果向方便道中所有修定等

者. 預流果向. 謂眞見道及相見道. 前十五心

皆名分別慧. 爲得此故. 煖頂忍世第一法. 加

行道中. 所有修定. 爲此修體唯是有漏爲性

或爲修習諸無□解者. 其無□解名分別

慧. 依四靜慮等. 修此方便定. 是此修定體.

通有漏及無漏謂阿羅漢果方便道中所有

修定者. 阿羅漢果. 諸漏已盡. 金剛喩定. 及加

下	欄

行道. 爲此修定體. 此中第三與小乘異. 彼說

修三界諸加行善. 得分別慧. 分別慧體通聞

思修. 故成差別. 初修定果現法樂住. 於八定

中最殊勝故. 偏說爲得此立初修定. 前五神

通. 凡聖俱得. 勝知勝見. 唯屬天眼. 導生勝

故. 爲得於此偏立修定初入聖位唯預流

向. 其果圓滿唯阿羅漢. 爲得初後二時勝果.

偏立第三第四修定阿羅漢果卽漏盡通.

雖一來不還二果之向. 亦有初得. 謂超果者

然非決定. 故略不說

第七五聖智三摩地中有三. 初標引經. 次陳

五智. 後別釋經自體智者. 明諸無漏智之

自體補特伽羅智者. 聖人所得. 非凡所成.

此智約人顯之. 名補特伽羅智淸淨智者.

除煩惱故. 漏不能漏故果智者. 現法得樂

住. 當來得涅槃故入出定相智者. 善入出

定. 無忘失故

別釋經中. 有十四句聖. 無染. 無執三句. 是

自體智非凡所近. 是聰叡所讚. 是諸聰叡

同梵行者常不呵毁三句. 是補特伽羅智

寂靜. 微妙. 得安穩道. 證心一趣四句. 是淸淨

智現在安樂. 後樂異熟兩句. 是果智正

念而入. 正念而出兩句. 是入出定相智證

心一趣者已得無尋無伺地故者. 據得滿智

位. 此無漏定後樂. 言異熟者. 近資有漏得異

熟果. 遠得涅槃. 借異熟名. 通稱異熟智. 體是

一行相分五故. 前說言五行相智. 唯善無漏.

名五聖智. 成實論第十九卷. 廣明此智. 引經

少別. 義不相違

經數: 一八二九

經名: 瑜伽師地論略纂卷第五

頁數: 八三

上	欄

第八聖五支三摩地者. 四靜慮中. 諸賢聖定.

各一爲四. 審觀安立. 斷除結縛. 所有聖定. 爲

第五支. 成實論中. 四禪合爲三支. 初二禪喜

相. 同爲一支. 第三禪以離喜樂爲一支. 第四

禪淸淨心爲一支. 依此三支. 能生明相觀相.

是明相與觀相爲因. 能壞裂五陰. 觀五陰空.

故名觀相. 此卽依四定. 別起人法二空觀. 分

爲兩支. 此五觀. 能至涅槃名爲聖也. 文分爲

三. 初標五支總引經. 二別列五支經釋. 三問

答五支定相

別1引五支經釋中. 釋初支有十六句. 初六句

是法說. 次十句喩說. 初法說中. 離生喜樂一

句. 諸靜慮不同. 餘可通有. 定生喜樂. 已離喜

樂淸淨靜慮. 是四靜慮差別性故. 如前已釋.

由餘五句可通有故. 由此後諸支中. 更無法

說. 但釋喩說有異譬如□慧能沐浴人或

彼弟子等者. 西方沐浴. 有容沐浴人師及弟

子. 故以爲喩銅器瓦器或[&FFFF]#蛤器者喩爲

離欲生喜樂故敎授敎誡者. 如沐浴時以銅

器等盛陸□豆細沐浴末. 今以言敎. 猶如彼

器. 敎之所詮. 能順於彼出離尋等. 諸善淨行.

如彼陸豆細沐浴末. 此卽無間道. 以水洗灌

卽解脫道也. 尋淸淨故沐浴搏者. 西方浴

訖. 以餘甘子. 切碎暴乾爲末. 以生胡麻香油

和之. 令其潤□. 不硬不□. 方以塗身. 取其香

潔潤滑光淨故. 沐浴搏. 卽乾甘末. 此喩行者

未得定前. 當乾粗重帶津□者喩喜和合

香麻. 謂是定後. 喜資潤身如以油和

第二喩有六句山者. 高義. 出初禪故尖

中	欄

頂者. 至一味勝解者. 高山頂尖. 唯有一峰.

第二定中唯一意門. 離諸尋伺外散境故

泉喩內等淨. 流出喜樂諸水故山傍流出

水大如車軸. 故名水軸泉水上湧漫大如

汲索. 故名水索. 喜滋潤如水軸. 樂滋潤如水

索. 滋相應意如傍出. 次五根. 如上湧出故. 故

以湧喩及上漫喩

第三喩中水喩離喜無尋伺定乃至喩花胎

藏設在水中者. 此言意顯. 第二定如水. 因喜

動湧. 如花出水. 花喩喜故. 今第三定. 離喜無

尋伺. 亦如水. 其樂如花胎藏胞未開剖. 猶在

水中名花胎藏. 與定相順不動湧故. 如在水

中

第四喩中. 有五句超災患者. 謂八災患. 謂

尋伺四受二息. 合中四句如次配前八經

九經以爲喩者. 西方織疊. 八縷九縷而爲一

莖經織作疊時. 其疊堅緻. 如此方作絲布. 四

絲五絲方可堅緻淸淨鮮白故者. 如衣不

薄堪忍寒暑等. 種種諸苦其周遍故者. 如

無露處. 一切散動所不能侵

第五喩中於所觀相慇懃懇到等如前釋

者. 謂前卷三十二相中. 第二十觀察相. 諸法

說言. 謂有苾芻. 慇懃懇到. 善取其相. 而觀

察之. 喩說云. 住觀於坐. 坐觀於臥. 或在後行

觀察前行. 故此說言謂審觀察三世諸行於

能觀察又復觀察. 前四靜慮. 說爲四支. 此第

五支. 於前支能觀. 更審觀察. 此所觀察. 卽三

世行. 卽在後行觀察前行. 是重觀三味也. 或

前之四支. 雖已觀察. 此更審觀彼三世境. 於

下	欄

前能觀察之所觀察. 更後觀察故. 下說言依

審觀察緣起. 緣三世法故又爲斷除無色

餘結縛. 建立第五

第九有因有具聖正三摩地中. 文有三. 初問.

次別辨相. 後此中由慧爲導首下. 釋先後次

第生起所由. 辨相有三. 初解聖. 次解有因有

具. 後釋正三摩地. 若是時中捨邪見等下. 是

第二文有三. 初列因具名. 次釋因具所以. 後

云何正見等下. 釋因具相. 據實八道支. 在見

道後位. 若在見道前. 雖名正見等. 而非道

支. 雖有彼行相. 而未建立. 至修道位. 方得

道支名故. 今生位. 亦名正見等. 其見道等

位. 雖不立道支. 聖正三摩地. 彼位卽有故. 正

見等於彼亦成. 然由正見引定助定. 二位俱

得通名因具. 餘則不爾此念卽是三摩地

分等者. 分是因義. 是三摩地近生因故. 分是

類義. 是三摩地相似分類. 此念俱時. 亦有正

三摩地. 然未是聖正. 後能斷能滿. 方名聖正

念俱有定故言兼亦金剛喩定. 二乘依九

地. 色六無色三. 菩薩唯第四靜慮. 唯識有二

義. 一云. 此現在前. 已得四智. 粗重惑種. 一

時捨故. 二云. 此時異熟識. 在解脫道位. 四

智方起. 廣如彼說

別釋諸經宗要中有三. 上解解脫等持訖. 自

下釋等至. 上列有六. 下文分四. 初解五現見

三摩□底. 文分爲四. 初引經標. 二釋現見等

至義. 三出總略體性. 四別釋行相修道所

斷煩惱暇伏對治者. 是初現見等至斷滅

對治者是第三現見等至及觀察斷者. 是

經數: 一八二九

經名: 瑜伽師地論略纂卷第六

頁數: 八四

上	欄

後三等至. 與小宗不同. 彼云. 一觀自身三十

六物種種不淨. 二除肉皮等. 唯觀白骨. 上二

通凡聖得. 三觀骨身. 識在中行. 亦住今世亦

住來世. 卽初二果未離欲故. 四觀骨身識在

中行. 不住今世. 唯住來世. 卽不還果已離欲

故. 五趣骨身識在中行不住今世. 不住來世.

卽阿羅漢. 漏已盡故. 初二名現見. 後三由現

見緣之所起. 故亦名現見也. 今則不然. 五皆

聖得. 親明了觀. 故名現見

初二觀論有兩番釋. 初番云. 初不淨觀. 正是

念住. 以方便念住而爲依止. 第二不淨觀. 卽

後念住. 以初念住而爲依止者. 此約所依. 加

行根本緣起差別. 顯二不淨觀. 初緣不淨. 後

觀骨人故最極通達者是靑瘀等觀等者.

此說白骨觀. 是不淨觀中最極通達義. 是靑

瘀等. 後勝次第末後. 逾越貪等觀義第二

番云. 初不淨觀觀察內身. 後不淨觀通達法

性. 此依所緣境界事理淺深. 緣起差別. 顯二

不淨觀. 根本觀中. 不淨境及性二類別故. 是

故前言斷滅對治觀識流轉者. 釋前觀察

斷. 卽後三觀. 謂觀諸識斷與未斷觀察此

識生滅相續. 是總句. 或觀生身. 或觀刹那. 二

種識轉

此上總釋觀察斷義觀察有學未離欲下.

別釋三等至俱住二世者. 現在未來識. 俱

有縛故唯住他世者. 唯未來世識有縛故

俱無所住者. 二世無縛故

無想等至中. 云於此生中亦入亦起者. 入無

心. 起有心. 此說於定. 下說於果若生於彼

中	欄

唯入不起者. 唯識第七. 略有二釋. 一云初生

無心. 中有未有心故言唯入. 二云初生有心.

後住無心. 故名爲入. 不爾初生本未起心. 云

何名入. 先有後無. 乃名入故其想若生從

彼沒者. 彼一說云. 未後無心. 若從彼正沒. 猶

未有心. 不起潤生心等. 故下界中有初生. 名

想若生. 便從彼已沒故. 二云末後有心. 其

想若生. 潤生心等起. 名從彼沒故. 餘門如唯

識. 五十三. 對法第二. 顯揚第一等

解滅定中. 已離無所有欲者. 斷與未斷. 要須

已伏此下染故依滅盡想而入定者亦復如

是者. 前厭捨心. 心便寂滅. 依初修者. 未得

自在. 今任運作非想處行相. 諸有想心. 任運

滅盡. 與前相似. 前言亦爾. 是久修者任運成

故. 或初緣有爲行. 厭捨想心. 後緣無爲行. 厭

捨想心. 厭捨義同故言亦爾此有二種謂

行時住時分等者. 初定有四識身. 心上外緣.

如人出外. 故言行時. 此時三行猶在. 今說次

第二定以上心不外緣. 如在家中. 名爲住時.

滅三種行. 二定滅語行. 四定滅身行. 滅定滅

心行. 故言次第滅三種行次第起者. 依未

自在者. 作如是說. 得自在位. 如前文說. 任運

能入超一切地故任運能入等者. 雖有期

願. 今說不期願者故出定緣三種境觸三

種觸者. 依未自在. 義要次第故. 以定心出.

觸不動觸. 是空等持. 觸無所有觸. 是無願等

持. 觸無相觸. 是無相等持. 依自在者. 超一切

地. 隨其所起定或或散. 緣事緣理. 緣內緣

外. 觸三種觸. 內三有體名有境. 外六塵名境

下	欄

境. 無相理名滅境. 由入滅定折伏心已. 煩惱

不動. 三根不擾. 非相所亂. 唯以善心而出於

定. 今觀文意. 多依定心出. 觸三種觸故也

瑜伽師地論略纂卷第五

享保八年(癸卯)正月十三日一交畢

沙門高範(六十九歲)

瑜伽師地論略纂卷第六(論本第十三第十四第十五)

基撰

地第四段. 釋第五義諸經宗要衆雜事中有

二. 上釋宗要. 下釋雜義. 文分爲二. 初十一

復次別引經釋. 後以四正法. 攝持聖敎

初經. 明身心遠離引如實覺

第二經. 善修止觀覺了所知

第三經. 等持等至等. 於善巧中. 文分爲三.

初引經標. 第二兩復次. 釋經四句. 第三云何

爲住下. 別釋十四句. 經其等愛下. 例□不等

愛爲一句. 故成十四句調善句下. 有行拘

執法性拘執. 釋調善中. 此二標文. 非釋經句

其四句中. 初復次. 以定相對爲四句. 其等

持名目十一種. 空無相等. 最殊勝故. 緣境遍

故. 偏得彼名. 其等至名. 亦目六種. 勝處遍

處. 能成變化. 滅盡等至. 唯聖所成. 故偏得

名. 爲初二偏句. 俱句之中. 略擧遍處例勝處

滅定. 標無想定. 顯諸異生所成等至. 亦入

此句. 五現見等至. 亦應別說. 義小隱故. 略而

不說. 餘皆准知. 故下結言如是於先所說等

經數: 一八二九

經名: 瑜伽師地論略纂卷第六

頁數: 八五

上	欄

持等至中. 隨其所應當善建立. 此中從勝且

偏說故. 第二四句中. 唯作初二句等持善

巧非等至善巧者謂於等持名句文身善知差

別非於能入等至諸行狀相差別等者. 此說

善巧. 三慧爲性. 其等持者. 今此中說. 略有

二義. 平等定爲所持. 行者爲能持. 我能持等

定. 故名等持. 又所詮定. 名之爲等. 能詮定

敎. 名之爲持. 敎能持定. 故名等持. 其等至

者. 所入定名爲等. 能入定行狀相名等至. 能

至等故名等至. 至者到義因能入果. 至於等

故. 又所入定名等. 至義如常. 釋由此等持等

至. 各有二義故. 此四句相對不同. 此中初句.

定敎爲等持. 能入定諸行狀相名等至. 第二

句. 以能入等至諸行相狀. 及所入定俱名等

至. 以詮定敎能入行者. 名爲能持有諸菩

薩雖能得入下. 顯於等至善巧. 非等持相. 指

諸菩薩以明其義乃至未從諸佛所聞等

下. 釋於等持非善巧. 有三義. 一未從佛聽

聞. 二未於第一菩薩所聽聞. 三未自證得第

一究竟故. 於定敎不能善知. 上一未字. 下貫

三處於不定地分別體相所攝者. 散境也.

此卽是地不同類法. 故思惟散境名出定也

定所作者謂飮食等者. 此是出定所應作

事. 由至此時應出定故所緣相者謂分別

體由緣此故能入諸定者. 諸有漏皆名分別.

故定所緣名分別. 體相分. 離見無別性故. 或

此所緣以五法中分別. 所現相體爲所緣相

云何引發謂能略攝廣文句義. 此聞持力

攝廣文義云何等愛謂□愧愛敬等者. 此

中	欄

謂定前. 起十二種法. 一□. 二愧. 三愛. 四敬.

五信. 乃至第十二樂. 以此爲方便. 心便得定.

於此十二平等愛故. 名爲等愛

第四. 分別靜慮經中. 文有四. 一引經標. 二略

釋四轉. 三廣釋相. 四結成此中四轉當知

二時顚倒等者. 四轉者. 一有漏三摩地趣進

時顚倒. 二有漏定趣退時顚側. 三有漏定正

退失無倒. 四無漏定正進時無倒. 或初二於

進. 謂退名爲顚倒. 初於有漏定進時. 謂退後

於無漏定進時. 謂退故皆名倒. 論說第二

於三摩地退時顚倒者. 修進無漏. 趣退有漏

時謂顚倒. 後二退時. 謂退名爲無倒. 初於有

漏定. 實退時謂退. 後於無漏定. 退有漏時謂

退於有漏定退時謂退中. 文有三復次. 一

由愛味故退. 二由慢毁故退. 三由貪□故退.

第二無倒□初無倒應知其相者. 謂得無漏

定. 將失有漏定時. 如實知退. 是名無倒. 第

三無倒. 退時知退. 第四無倒. 無漏進時知有

漏退. 此中第四與前第二. 有差別者. 前修無

漏方便. 猶未證得. 謂退曾得定. 今第四. 正得

無漏有漏不行. 謂之爲退. 故成差別

第五分別四□行經中文有三. 一引經標. 二

略顯□行相. 三廣顯示所□行. 卽四分淨定

爲所□. 能□察卽三慧. 此卽一人具修四種

第六. 於六境不受想無想經文有二. 初牒經.

後別釋於此諸法若實若有都不領受者.

不受境自相也尙不受想者. 尙不受六境

之想何肉無想者. 亦不受彼無想也. 下釋

有三無有眼想. 釋尙不受於想不受自

下	欄

相. 釋都不領受不受無想. 釋何肉無想

由厭壞故威勢映奪乃至1能有其想者. 謂無

漏定. 數思厭壞. 遂於眼等無有事想. 唯有四

諦諸理相起不受無想者. 想與無想. 皆悉

不受. 由不思惟一切相故. 有空二想皆悉不

受. 故於滅盡眞如理中. 思惟寂靜此中意

說離諸相想名無想者. 無分別智正證如時.

前苦樂等相亦皆離之. 想與無想一切皆出

離. 故離相想名爲無想

第七. 釋四趣道經有三. 初標. 次釋. 後顯差

別. 初唯有漏依定引起無漏道故. 第二依定

起慧. 第三依二起二. 第四初依定起慧. 後依

慧起定. 第二第三. 通有漏無漏. 第四亦爾.

俱引見道及修道無學道故

第八. 釋四淨勝經中有三. 初標淨勝經. 次釋

淨勝義. 三釋四淨勝想謂所得所證所引

戒等者. 所得者. 謂若圓滿法所證者. 謂若

攝受法所引戒等者. 謂發勤精進. 未滿令

滿法四淨勝者. 一尸羅. 二三摩地. 三見. 四

解脫此中所得所證所引戒等言. 皆通四

淨勝圓滿攝受下文. 牒釋發勤精進未滿

令滿足. 所引戒定見解脫體故不牒釋又

所得者戒. 所證者定見所引者. 解脫戒

等者等定見解脫. 互顯所得所證所引下

七云何. 初一爲戒. 其等持見解脫. 各二云

何. 隨應配釋雖住具戒等四句六支. 如聲

聞地廣說戒定二種. 異生位名圓滿. 得其

聖位名攝受. 見在異生位名未圓滿. 入聖位

名圓滿. 無學位名攝受. 解脫在有學位未圓

經數: 一八二九

經名: 瑜伽師地論略纂卷第六

頁數: 八六

上	欄

滿. 無學位名圓滿. 不時解脫名攝受. 解脫定

障及事障. 所得擇滅名解脫

第九. 釋心淸淨行苾芻思惟五相經中. 文有

五. 初引經標. 二釋淸淨行. 三明行障. 四別

釋思惟五相. 五結成障者. 卽諸不善欲□

害尋. 親里國土不死尋. 所曾經樂等七種尋

思. 皆爲障體

三別釋五相中有二. 初總標三品尋思差別

成五. 二別釋五. 第一□品尋思行者. 思惟因

果等諦相故. 令七種尋滅. 依中品尋思. 分成

二種. 一見尋思過患. 二不念思惟令七尋滅.

依上品尋思. 亦分成二. 一非初卽令一切不

行. 要當方便漸尙折伏. 二若猶未能伏. 便生

厭□. 多思惟故. 令七尋滅

第十. 蕩塵經中. 文有三. 初引經問. 二釋三陶

練. 三擧法合如金性內所有生金下. 是發

心出家. 名初陶練. 在資糧道位. 得靜慮等. 是

次陶練. 入聖位已. 是後陶練. 故論說言不爲

有行之所拘執. 依慧根伏令根姓顯. 根除煩

惱立陶練名

第十一. 釋於三相思惟經有三. 一引經標. 二

釋三相. 三結成差別. 三相者. 一止. 二擧. 三

捨. 一向修止擧. 在定加行. 於緣起等不正思

擇. 不思擇故心不正定. 不能現觀. 不盡諸漏

成阿羅漢. 數思惟捨. 便思緣起乃至漏盡. 道

成滿故

上十一段. 別引經釋. 下一復次. 以四正法攝

持聖敎. 有三. 一標. 二列. 三釋遠離者. 入

定處所修習者. 所修定慧修果者. 謂所

中	欄

得解脫所離二障有無爲果云何已習奢摩

他下. 釋此第三無乖爭者. 行善順敎. 資善

順師. 故善契理. 宗敎無違返. 名無乖爭. 若義

若句若文. 不說名者. 擧初後以貫中故. 第一

句者所謂前句乃至卽以此句而問第二等

者. 此略明於句平等潤洽前句者. 第一句

也. 如尊者阿難. 於五百苾芻中. 以此初句. 問

一比丘. 復以初句問第二比丘. 乃至五百. 彼

皆答言. 如是如是. 乃名師弟. 義句無乖. 平等

潤洽互相隨順. 句義同故. 師弟同. 敎敎同.

敎義同. 義義同. 行敎同. 皆准知也. 設於初一

依蘊而問. 乃至不得名互相隨順. 此返顯也.

設於初一巧上依蘊而問. 恐有第二. 同類行

者. 而不解前所問義. 故以餘問. 依問旣殊. 句

義便別. 云何得名平等潤洽. 初二行者果證

旣同. 有知不知句義. 問別師弟相返敎義不

同. 故非平等潤洽隨順. 以佛弟子證見同故.

敎義師弟互不相乖. 外道見殊遞相乖返

非三摩□多地境用之中. 上釋等引位. 下釋

非等引位. 釋論云. □前易了. 體卽欲界全. 上

二地中一切散法. 然觀此論文意. 十二不定

中. 第七第九第十三種不定. 地是上界. 六七

作意. 第八是上界染法. 此地不唯□前地. 是

亦通上二界一切法文分爲二. 初問起標.

後隨別釋. 此十二種. 決擇六十三. 廣說差別

建立所由. 謂依初不定地. 於安住心. 應正取

相. 謂靑瘀相等. 此說五識性不定故. 於境馳

流貪等生起. 爲止息故. 觀靑瘀等. 而安住

心. 卽以此義西方二說. 一云五識唯是有漏.

下	欄

性不定故. 性散亂故. 說十五界唯有漏故. 成

所作智. 或第六識. 或第七識. 二云依諸二乘

異生者. 說十五界有漏自性不定. 非依餘位.

於中有說. 成所作智. 菩薩修道卽現在前. 有

說佛地方得初起. 如唯識第十. 佛地第四等

釋或有闕輕安名非安地謂欲界繫心心所

等. 六十三云. 依止此故. 爲得作意. 應勤修

習. 此言意說. 爲得上界作意. 應勤修習欲界

善心. 或厭闕輕安欲界散地. 爲得上界輕安

地. 作意應勤修習. 唯識兩說. 有義欲界無輕

安. 以此文爲證

言善十一通一切地者. 通有尋伺地等三地

俱有故. 有義欲界亦有輕安. 彼定加行亦得

定地. 彼亦微有調暢義故. 除定加行餘欲界

心. 皆闕輕安. 名不定地. 非一切無. 說善十一

通一切地. 卽九地故. 餘十不定地. 如六十三

釋

有心無心地. 初九地. 三乘境中分四. 此之二

地. 第四段辨境位. 六識有心無心二位別故.

文分爲二. 初問標五門. 後隨別釋

地建立中. 唯依初五地. 辨地建立. 非依餘

者. 但依地體. 五識意地有名有心. 無名無

心. 辨有無心. 相猶未顯. 未知九地何處義

成. 擧地體性. 於有尋等地三相之中. 以辨有

心及無心者. 卽知九地二位差別. 亦知定非

定地. 何者有心. 何者無心. 故更不須依定非

定地. 辨有無心. 三慧三乘六地. 諸行有無心

別. 不出前門有無餘依

此第四第五門中. 辨有心無心. 非有身位. 有

經數: 一八二九

經名: 瑜伽師地論略纂卷第六

頁數: 八七

上	欄

無心別故. 有無心唯依五地有尋有伺地

中. 無心睡眠. 無心悶絶. 不名無心地者. 以睡

眠悶絶無心不定故無尋無何地中. 無想

定等. 定無心故又睡眠悶絶. 依主識說名

有心地. 無想定等. 依客識說名無心地. 影略

說故又依隨轉理門. 以辨無心. 薩婆多說

悶絶有心故然決擇分. 復依五義辨有心

地. 由七種因辨無心地. 唯依地體以辨有心.

依此第三生與不生. 建立無心彼說七因.

此八因者. 此開根境. 彼合名緣. 闕其八因

緣. 如六十三釋問若許二乘入無餘依. 云

何不許衆生界減. 經說衆生界無增無減故.

答如海無邊. 除去一滴非爲增減. 生死海中

此亦如是. 又上無依經. 衆生界者. 謂如來藏

性. 衆生雖有入無餘依. 彼如來藏無增無減.

故彼經言. 阿難是如來界無量無邊. 爲煩惱

塵之所隱蔽. 隨流生死無始輪轉. 我以此義

名衆生界. 若依此義眞爲妄性. 妄依眞立. 妄

雖起滅. 眞無增減. 又楞伽經說. 諸聲聞經於

多劫入涅槃界. 耽三昧酒. 長時醉臥. 後從彼

起發大心者. 攝大乘說. 化作聲聞. 非實如

此. 故無餘依身心□滅

聞所成地第十

上之九地. 辨三乘境. 自下六地. 辨三乘行. 初

三通行. 三乘皆能修三慧故. 後三別行. 應機

隨法. 成自乘故又初三是方便行. 後三根

本行又初三所學行. 後三所成行. 聞謂聞

慧. 聞緣敎故. 以此爲因所成諸法. 名聞所成.

卽以彼慧. 及相應法. 幷聞所緣. 若文若義. 幷

中	欄

所得果. 爲此地體. 前作意中. 聞唯緣法者.

少緣義故此地文分爲三. 初結前問後. 標

起論端. 次問列五明處名. 後隨別釋

謂若略說於五明處乃至讀誦憶念者. 有二

釋. 此顯於五明敎. 所生聞慧. 一云. 謂以覺慧

爲先聽聞. 後時意地. 領受讀誦及憶念等. 方

是聞慧. 其五識初覺慧幷聽聞. 及俱意識聽

聞讀誦是生得慧. 不明了故. 二云覺慧爲先

者. 是生得慧. 若聽. 若聞若領受. 若讀誦. 若

憶念俱是聞慧. 俱時五識. 雖非正聞慧. 由從

意地方便聞慧. 所引發故因聞所成明了心

者. 亦是聞慧. 設雖意地領受讀誦等. 不明了

者皆生得慧

又於依止名句文身義中無倒解了者. 謂於

五明處義. 覺慧爲先所起聞慧

第三. 別釋五明處中. 初辨內明處. 文有二. 初

標四門. 後隨別釋. 四門者. 一事施設者. 謂

三藏稱事施設建立. 事謂事義. 謂經律論義

差別故. 又是諸所詮義所依之體事. 故立事

名二想差別施設者. 謂能詮名. 由名句文

皆以想生故名稱想. 又西域呼名多呼爲想.

又名等無體. 隨聲假立. 隨其想解. 號爲能

詮. 故說名等稱之爲想三攝聖敎義相者.

謂諸聖敎所詮之義. 能攝聖敎四由佛敎

所應知處相者. 謂從二數. 佛敎所詮事增益.

乃至十種佛敎所詮事. 名佛敎所應知處相.

第三以理攝敎. 第四以敎顯理. 素□攬云契

經. 毘奈耶云調伏. 摩□履迦云本母. 集諸經

義. 論議明之. 出生諸經別所議義故名本母.

下	欄

卽舊所云修多羅毘尼摩得勤伽

想差別中. 有四□□南. 初□□南. 有十二

門. 第二□□南. 有十四門. 第三□□南. 有

九門. 第四□□南. 有十門

句謂六內處等者. 詮法自性名名. 詮法差別

稱句. 今詮法差別. 是故名句. 以寬攝狹. 名

在其中無量境界. 在十方處所三世時分

故. 皆言無量

四衆中. 唯明男子四衆. 無○波斯迦. 又○波

斯迦. 素迦所攝. 俱從在家中戒爲性故. 別離

出之

三十七道品. 四沙門果. 無諍願智. 六神通等.

如聲聞地說大乘五事. 四尋思. 四如實智.

三性. 三無性. 如決擇分釋四眞實. 五種大

乘. 五無量不思議威德勝解等. 如菩薩地釋

六內處境界下. 十四門法. 名聲聞地法. 大乘

五事下. 有十四門功德. 是大乘法. 補特伽羅

空. 補特伽羅無我. 法空性. 法無我. 有差別

者. 空謂所空. 自性無我. 謂無其用及差別義.

又空謂二空理. 無我謂所執. 或□此說故二

差別

五相大菩提自性者. 顯揚第八云. 謂過二

乘所得轉依體功能者. 謂十自在. 一壽. 二

心. 三衆具. 四業. 五生. 六願. 七勝解. 八神力.

九智. 十法方便者. 謂四種變化. 一現菩薩

行變化. 化根未熟者. 二現如來變化. 化根已

熟者. 三現攝聲聞變化. 四現調伏獨覺變化

轉者有二. 一暫時. 於諸有情未解脫. 成如

來敎化轉不體息. 二究竟. 佛難思德. 爲諸有

經數: 一八二九

經名: 瑜伽師地論略纂卷第六

頁數: 八八

上	欄

情. 作利益事. 轉不休息還者. 彼論名滅. 還

涅槃故此亦有二. 一暫時. 於已解脫有情.

佛暫示現入般涅槃. 二究竟. 謂煩惱習氣及

苦永滅

五種大乘中. 顯揚第八云. 種子者. 卽菩薩地

種姓品. 趣入者. 卽發心品. 次第者. 卽住品.

正行者. 卽餘諸品. 正行果者. 卽大涅槃建立

品. 最初發心. 謂菩提心. 由有種子悲愍有

情. 是趣入菩提波羅蜜多. 是諸地次第. 攝衆

生事. 是大乘正行. 自他相續成熟是正行果.

二利果滿是佛德故又最初者. 謂種子. 發

心者. 謂趣入. 悲愍有情者. 謂次第. 波羅蜜多

攝衆生事者. 卽正行. 自他相續成熟者. 謂正

行果. 此順菩薩地配品釋

此文七識住. 如初帙中解第十四自有文

假設施中. 初於法假立有情. 後依圓成能取

所取相上. 假立諸法

云何思擇一行者. 對法第十五云. 謂以一法

與餘法一一互相問. 除此法更以第二法與

餘法互相問. 如是一一一切當知順前句

者. 謂諸法中. 隨取二法. 更互相問. 依止前法

以答所問. 以狹問寬. 順前句故順後句者.

謂卽二法展轉相問. 依止後問以答所問. 以

寬問狹. 順後句故. 一切狹體必卽寬故. 自有

寬體非是狹故. 或於所問應二句答. 應三句

答. 應四句答. 此中從寬以明. 唯說四句體有

覺狹. 或不同故. 寬狹義同應述可答. 不如理

名無事答. 亦名遮止答. 其二十八對二門. 五

對三門等. 皆如決擇分六十五六七八等說

中	欄

四行跡法. 謂苦速通等. 1二文不同. 至下當

釋

四法跡. 謂三學跡. 卽無貪無瞋正念正定. 三

種繫屬. 初根互相屬. 次識根互相屬. 後根境

互相屬

十六種攝. 如決擇分五十四. 及對法第五中

說

五相應. 亦如對法第五. 決擇五十四說

見聞覺知. 瑜伽第三. 九十三. 對法第一等. 釋

見聞覺知義. 顯揚第十八說. 色界無覺. 後起

言說. 無色都無. 謂生彼界故. 無彼後言說

六種次第流轉次第者. 謂□妊等十時流轉

次第. 或十二因緣次第成所作次第者. 謂

出家受具. 修七方便. 得見道等宣說次第

者. 謂四正斷. 一刹那中. 具其四用. 以辨次

第. 非四現行前後有異. 或宣說諸法. 標釋次

第生起次第者. 謂十時分芽莖等生起次

第現觀次第者. 謂眞相見道前後. 六十三

等現觀前後次第等至者. 謂九次第定

八種所作一滅依止者. 能與滅惡爲依止

轉謂與善生爲依止遍知. 謂知善巧. 遍知

苦集緣生等法. 生厭離故喜樂者. 謂喜樂

滅道

所緣有四等者. 對法第十. 一遍滿所緣. 有四.

謂有分別影像. 無分別影像. 事邊際. 所作成

熟所緣. 二淨行所緣. 有五. 謂多貪. 多瞋. 多

癡. □慢. 尋思五種觀行差別. 三善巧所緣. 有

五. 謂蘊. 界. 處. 緣起. 處非處. 善巧所緣. 四淨

惑所緣. 有三. 謂粗靜等相. 眞如. 四聖諦

下	欄

四種九種瑜伽. 下聲聞地. 對法第九等說

方便瑜伽. 以作意勝解慧爲性

三事觀者. 有相. 謂所緣事尋思. 是能緣事

四行觀. 如對法第九. 及聲聞地說

六事差別所緣觀. 一者苦無常等差別義. 在

見道前方便二事者. 謂諸事作用. 集有生.

苦有因等相者. 謂滅諦體相品者. 謂諸

法上中下品. 或三乘道諦. 有品類故. 次上三

種. 在見道位時者. 在修道. 在見道後時而

起故. 或觀三世道理者. 謂在無學道或

事者. 蘊界處等. 時者. 三世. 道理. 謂四種道

理

五種敎授者. 一敎敎授. 授與敎法二證敎

授. 授與理法三次第敎授. 授觀行法門

四無倒敎授. 前三種應機無亂五神變

敎授. 授與神通令化衆生

內明處四種相中. 第三大段. 明攝聖敎義相

中. 有十法五對. 初能作所作二俱善法. 次過

患染汚. 苦集諦法. 三有障有順. 謂煩惱善法.

四有眞有勝. 無爲有爲諸有漏法. 五有順有

得. 謂世間出世間法應習. 謂善法應斷.

謂染汚法斷已現行. 謂無覆無記法

第四大段. 明佛敎所應知處相中有二. 初增

十法門. 後結之. 初卽爲十段. 初明三種. 一有

情卽住. 有三. 要依有情方有情非情因及果.

染與淨. 生死涅槃. 有爲無爲等增二門所明.

諸法故初明三種. 一有情增. 二法門. 有二

十四對於如來所說所有甚深經者. 謂解

深密等三性顯了敎相似甚深空相應經

經數: 一八二九

經名: 瑜伽師地論略纂卷第六

頁數: 八九

上	欄

者. 謂般若等. 與此甚深經相似緣性者. 圓

成性緣起者. 依他性又有二法能令有

情內正作意外聞他音等者. 此內作意. 外聞

他音. 是二因緣. 由二法故. 令此二因緣. 現

入現觀. 當諸根熟

第十四卷

增三. 有四十五門言十相者謂壞生命等

者. 上一壞字. 貫通下十. 雜穢語名壞所爲

事業者. 於正事業. 不正而說名綺語故前

之七種作業毁壞者. 外彰身語而作業名

其次二種意樂增者. 無貪無瞋. 正意樂故

最後一種方便壞者. 正見乃是正智因故

言三根者. 謂貪瞋邪見. 此說十業. 三爲加

行. 隨應爲究竟. 或此偏明意三業道

第二門. 文分爲二. 初明三法令不護根. 後因

前辨內法四種欲貪爲因. 生死增長. 名邪法

種依四處所者. 一自身利等四種白法. 二

怨. 三中. 四親四白品者. 謂利譽稱樂. 四黑

品者. 衰毁譏苦. 一於己利等. 生欲尋思. 希獲

不失. 故於怨中品. 生□尋思. 乃至欲令彼命

斷故. 於親友品. 生害尋思. 但損惱故婆須

密論第二卷. 利衰二種. 若依有情. 以十七界

十一處五蘊爲性. 除聲疏不成質故. 若於非

情. 以四界四處一蘊爲體. 如前除聲依□

婆沙. 十八界十二處五蘊爲體. 依非情. 六界

六處爲體. 五塵及四相故依經部師. 俱舍

論說. 衰無別體. 失物名衰故. 今依能失者. 以

辨衰體. 以十八界爲性. □此利體. 亦十八界

稱譽毁譏. 婆須密論. 體皆是聲. 薩婆多

中	欄

師. 說名句文. 今合以聲名句文爲體苦樂

二種. 體卽是受. 如佛地論. 雖辨其相而不出

體

煩惱趣者. 能趣果故. 卽是三心. 欲有邪梵行.

心之所因起

三種無明中. 皆言前際者. 發業無明名爲前

際. 而觸受俱能起愛取. 潤生無明名爲後際

又有三相能攝一切色法自相等者. 此有二

釋. 一云此三種色. 總攝一切色盡一有見

有對. 謂顯形表是. 此中表名作用者. 作表示

用故二無見有對色. 謂五根餘四塵色

論云於自處所障□餘色等下. 是總結上二

色言. 當知一切總有十色三無見無對色.

故云及定地色. 今明三色屬自身者. 故唯說

彼修方便者所有諸色. 卽是內化心境. 亦

是未滿化心果. 若正通果所變化色. 亦屬他

人. 故此不說. 又若得淨定. 是通果色修方

便者. 是彼因色. 彼通果色. 卽內化心境. 彼方

便色. 卽未滿化心果. 境是心果故. 二云. 三相

者. 唯色處中顯形表三. 最勝偏說於自處

所障□餘色等者. 乘前彼明十一種色

三欲中多用功力依緣諸欲謂現前住所有

諸欲者. 下四欲天. 欲多依現前. 諸欲生起.

用功念想方從彼生. 或復由業異熟. 用功方

治成熟故

三眼者. 色爲二. 非色爲一. 法眼亦入慧中. 同

非色故. 此明三乘因果同有. 不說佛眼. 莊嚴

經說有十眼. 如法華經方便品疏

又三種心一境性能令證得如實智見者. 如

下	欄

其次第. 卽初習業. 已習行. 已超度. 三種作

意相應定又初是聞思慧. 第二修慧. 世間

三慧相應定也. 第三超度者. 無分別智相應

定也. 又聞思修相應等持. 能生無漏眞智見

故. 行謂能緣. 相謂境體. 行所行相故名行

相. 此通無漏等持義釋. 無分別智無行相故.

或行解相狀故名行相. 此依有漏三慧位定

釋

不淨1生處超越因故者. 三惡趣八無暇. 名

不淨生處. 身語意三淨業. 名超彼因

三牟尼業者. 卽三善業

謂由他所誹毁乃至所起□愧及愛敬者. 於

他所誹毁生愧. 顧他羞恥故. 於自所誹毁生

□. 顧他羞恥故. 退失大利. 深識因緣倍生□

信名爲愛敬. 卽於三寶無愛敬故. 名失大利.

或於三處各能起三. 不須別配

三種最勝無上者. 一智無上. 謂三智中無我

智. 爲根本. 初二智爲方便. 由此三入諦觀故

偏說. 二行無上. 謂四行跡. 三解脫無上. 謂不

動. 心解脫. 於世間出世間解脫. 有學無學解

脫. 時解脫. 其不動. 心解脫. 最無上故

增四門中. 有四十六門. 亦有相違. 爲一門故

念住者. 體卽是慧. 由相應念. 慧方住境故

四種縛者. 拘□其心故名爲縛. 非必要是煩

惱縛性. 由心依執. 身爲自體. 身便縛心. 由

心俱受. 深領所緣. 便縛俱心. 由心了別色等

爲境界. 所了別境. 乃拘於心. 卽由如別身等.

三法相應煩惱俱. 染惱心故. 名爲縛. 觀四爲

境. 深生厭患. 立四念住. 所依內身. 縛能依

經數: 一八二九

經名: 瑜伽師地論略纂卷第六

頁數: 九○

上	欄

心. 能緣俱受. 五分位別. 常與心俱. 所了境

界. 縛能了心. 及諸煩惱雜染. 俱心故立四縛

又有四種欲勤爲先乃至能得善法及能增長

者. 卽四正斷現行諸不善法者. 是律儀斷

及斷彼繫者. 謂斷斷. 未生惡法名彼繫故

能得善法. 謂修習斷及能增長. 謂防護

斷

又有四種心定心住者. 簡別散地名心定. 內

住一境名心住

四種想爲先戱論縛者. 依七有想故. 除有頂

捨無量

唯言除欲貪者. 同大智度論如第十二卷會

通有漏無漏他心差別智者. 有漏他心智. 不

知無漏心. 亦不知彼能緣自證分等. 不知彼

能知智. 謂自心不自見故. 無漏他心智. 能知

有漏無漏心. 亦知能知智. 佛智後三分通能

知自故. 然未必作道四行. 亦未必通餘人

又有四法能盡上漏等者. 有三說. 一云卽四

法跡. 於七方便見道修道無學道中. 能盡上

漏. 爲足跡故. 二云四跡者. 一得有漏慧. 卽七

方便. 二見道位. 已缺諸煩惱及業果事. 三修

道位. 無餘永斷諸煩惱事. 四無學道. 無餘

永斷諸煩惱事. 如所得道. 轉更修習諸煩惱

事. 通上三處除有漏慧. 三云. 一有漏慧. 是加

行道. 二缺諸煩惱. 無間道. 三缺諸事. 解脫

道. 除諸粗重及果法故. 四爲無餘斷諸煩惱

事故. 如先所得轉更修習. 是勝進道

又有四護. 一命護者. 不惜身命. 護持正法. 或

護他命根. 而不損壞. 或護自正命. 不起惡業

中	欄

二力護者. 謂護智慧. □衆魔怨. 或護身力.

爲利益他. 或護五力. □怨不屈心煩惱護

者. 護諸煩惱. 不染汚心. 爲護正法. 起諸煩

惱. 驅遣惡人壞正法者正方便護者. 善巧

方便習行正法

又有四種能得正見乃至專注一緣者. 於境

不順. 不貪也. 於境不違. 不瞋也. 正知而行.

不癡也. 此之三種行. 緣諸境行正行時淸淨.

專注一緣. 正念也. 後一種. 住時淸淨也

又由四行能證明及解脫者. 一念. 二眼. 三慧.

四身. 宿命明. 天眼明. 及二解脫. 漏盡. 如次

能證身. 卽五蘊四蘊之身

四者輕等動性者. 謂風能造與所造. 輕相似

故名輕等. 由風性動故. 名輕等動性. 又有諸

部. 立作意數. 以爲動性. 今言與輕相似. 風性

能動. 非作意也

四法能住有情. 謂四食

四法爲識足跡. 謂四識住見已趣向. 五根

色取爲所緣. 六境色所依境界俱有. 如

次配根五塵法處

四問記論者. 謂一向記等四論. 人四記者. 於

法實相. 如問如來法身. 是眞覺性等. 應一向

記言爾. 顯了問人果勝劣. 應分別記. 望天爲

劣. 望餘爲勝. 隱密非顯了問義. 亦非一向門.

問人勝劣. 應詰問記. 汝何所方. 如是展轉.

觀彼曲意. 返詰無窮. 問實有情作者受者. 應

捨置記法四記者. 於法實相. 問眞如常耶.

應一向記. 問諸有情身中業果. 其異熟當定

生耶. 潤惑盡者. 異熟不生. 潤惑未盡者. 異熟

下	欄

當生. 觀其諂意問請說法. 但應返問. 不應開

釋. 問蘊實法當爲有無耶. 應捨置記. 記謂記

別. 記別解脫故

四種攝衆方便者. 卽四攝事. 布施. 愛語. 利

行. 同事. 如次配之

四死. 如前第五卷解

復有四淸淨道. 一非功用根圓滿等者. 此卽

四行跡. 謂苦遲通. 苦速通. 樂遲通. 樂速通.

如次配之. 鈍根名遲. 利根名速. 未至及無色

地名苦. 定慧一偏故. 根本靜慮名樂. 雙道轉

故. 雖未至地名有喜樂. 未圓滿故. 但名爲苦

功用根者. 謂練根也. 然菩薩地. 依凡聖差

別. 與此不同. 及至聲聞地當辨

一樂而非利益等者. 生死饒益名樂. 出世饒

益名利等. 義差別准知

謂國王及祠祀王馬祠祀者. 其諸國王. □懷

憂懼. 討怨敵等. 能令自他俱任苦故. 其祠祀

主. 雖極自在. 自殺馬等. 以爲祠祀. 能令自他

俱苦非福

四種語失者. 謂虛□. 離間. 粗惡. 雜穢

增五門中. 有二十四門五種失利養因行

等者. 卽成實論所說五□若於是處受用

利養. 卽是處□若從彼得者. 卽是家□. 亦

名施主□若所得物者卽施物□若所爲

得者. 卽稱讚□若如是得者. 謂法□住

處□者. 獨我住此. 不用餘人. 設有餘人. 我□

爲主家□者. 獨我有此家. 不用餘人入. 設

有餘人來. 於中我最勝施物□者. 我獨取

此物. 不用與餘人. 設與餘. 我獨多勝稱讚